《又示海会老子》
宋代·洪朋

七峰玉立相排荡，宝阁翚飞云雨上。雪馀璀璨映寒空，雨霁参雨入晴望。

阁中禅老更壁立，下视群山丈人行。蛟龙头角碧潭寒，江南赤地空惆怅。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。